**Jegor Jurjevitš Afanasjev** (ven. Егор Юрьевич Афанасьев; s. 23. tammikuuta 2001 Tver, Venäjä) on venäläinen jääkiekkoilija, joka pelaa NHL-joukkue Nashville Predatorsissa. Hän on pelipaikaltaan oikea laitahyökkääjä, mutta Afanasjev osaa pelata myös keskellä. Häntä on luonnehdittu pelityyliltään voimahyökkääjäksi.

Ura
---

### Seuraura

Afanasjev on Dinamo Moskovan kasvatti. Hän siirtyi jo 15-vuotiaana Yhdysvaltoihin ja HPHL-juniorisarjan Little Caesarsiin kaudeksi 2016–2017. OHL-joukkue Ottawa 67’s varasi Afanasjevin 106. pelaajana CHL:n varaustilaisuudessa 2017. Samana kesänä hänet varasi myös Muskegon Lumberjacks 156. pelaajana USHL:n varaustilaisuudessa. Afanasjev siirtyi kaudeksi 2017–2018 Lumberjacksiin. Kaudella 2018–2019 hän voitti joukkueen sisäisen piste-, maali- ja syöttöpörssin tehoilla 27+35=62, joilla Afanasjev sijoittui koko USHL:n pistepörssissä kymmenenneksi. Hänet valittiin kauden päätteeksi liigan kolmanteen tähdistökentälliseen. Afanasjev pelasi kauden aikana myös USHL/NHL Top Prospects Gamessa.

Joulukuussa 2018 Ottawa 67’s kauppasi Afanasjevin OHL-oikeudet, vuosien 2019, 2021, 2022 ja 2023 toisen kierroksen varausvuorot sekä ehdolliset vuoden 2021 toisen ja kolmannen ja vuoden 2022 kolmannen kierroksen varausvuorot Windsor Spitfiresiin vaihdossa maalivahti Michael DiPietroon, vuoden 2024 toisen ja vuoden 2020 neljännen kierroksen varausvuoroihin.

Nashville Predators varasi Afanasjevin toisella kierroksella 45. pelaajana NHL:n varaustilaisuudessa 2019. Jo saman vuoden lokakuussa hän teki seuran kanssa kolmivuotisen tulokassopimuksen. Afanasjev siirtyi kaudeksi 2019–2020 Windsor Spitfiresin OHL-joukkueeseen. Hän voitti tehoilla 31+36=67 joukkueen sisäisen maalipörssin ja Afanasjev jakoi sisäisen pistepörssin voiton Tyler Anglen kanssa.

Lokakuussa 2020 Nashville Predators lainasi Afanasjevin kotimaahansa KHL-seura TsSKA Moskovaan. Hän teki KHL-debyyttinsä 14. marraskuuta 2020 HK Sotšia vastaan. Afanasjev sai ottelussa jääaikaa 12.17 minuuttia. Hän teki ottelussa myös KHL-uransa avausmaalin ja sai syöttöpisteen Mat Robinsonin tekemään maaliin.

### Maajoukkueura

Afanasjev pelasi alle 20-vuotiaiden MM-kilpailuissa vuonna 2021. Hän edusti alle 20-vuotiaiden maajoukkuepelaajista koottua Venäjää myös miesten Karjala-turnauksessa vuonna 2020, jolloin Afanasjev pelasi niin ikään kolme A-maaottelua tehopistein 2+2=4. Hän teki näin ollen A-maajoukkuedebyyttinsä 5. marraskuuta 2020 Helsingin Hartwall Arenalla turnauksen isäntäjoukkue Suomea vastaan. Tšinahov merkittiin Venäjän ykkösketjun vasempaan laitaan Marat Husnutdinovin ja Vasili Podkolzinin viereen. Hän teki ottelussa myös ensimmäisen A-maajoukkuemaalinsa ylivoimalla. Afanasjev keräsi Venäjän 6–2-voittoon päättyneessä myös kaksi syöttöpistettä, joista ensimmäinen oli kakkossyöttöpiste Ilja Safonovin tekemään voittomaaliin.

Afanasjev pelasi myös World U-17 Hockey Challengessa vuonna 2017.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2017–2018 | Muskegon Lumberjacks | USHL | 45 | 6 | 8 | 14 | 16 | 3 | 0 | 2 | 2 | 0 |
| 2018–2019 | Muskegon Lumberjacks | USHL | 58 | 27 | 35 | 62 | 36 | 8 | 2 | 4 | 6 | 8 |
| 2019–2020 | Windsor Spitfires | OHL | 62 | 31 | 36 | 67 | 40 | – | – | – | – | – |
| 2020–2021 | TsSKA Moskova | KHL | 16 | 2 | 4 | 6 | 2 | 5 | 0 | 0 | 0 | 0 | JMM | 7 | 2 | 3 | 5 | 0 |
|  | Krasnaja Armija | MHL | 4 | 5 | 1 | 6 | 0 | 4 | 2 | 0 | 2 | 2 |
|  | Zvezda Moskova | VHL | 2 | 0 | 0 | 0 | 0 | – | – | – | – | – |
| 2021–2022 | Milwaukee Admirals | AHL | 74 | 12 | 21 | 33 | 45 | 5 | 0 | 0 | 0 | 4 |
| 2022–2023 | Milwaukee Admirals | AHL | 57 | 13 | 13 | 26 | 26 | 16 | 5 | 6 | 11 | 10 |
|  | Nashville Predators | NHL | 17 | 1 | 0 | 1 | 2 | – | – | – | – | – |
| 2 kautta | yhteensä | AHL | 131 | 25 | 34 | 59 | 71 | 21 | 5 | 6 | 11 | 14 |

Lähteet
-------

* Jegor Afanasjev The Internet Hockey Databasessa (englanniksi)
* Jegor Afanasjev Eurohockey-sivustolla (englanniksi)
* Jegor Afanasjev *Elite Prospects*. Everysport Media Group AB.  (englanniksi)

### Viitteet

1. ↑  Egor Afanasyev Stats, Profile, Bio, Analysis and More *sportsforecaster.com*. XML Team Solutions, LLC. Viitattu 12.1.2021. (englanniksi)
2. 1 2 3 4 5  Jegor Afanasjev *Elite Prospects*. Everysport Media Group AB.  (englanniksi)
3. ↑  Kerr, Ben: Egor Afanasyev Scouting Report: 2019 NHL Draft #39 *lastwordonsports.com*.  11.5.2019. Last Word On Sports INC. Viitattu 12.1.2021. (englanniksi)
4. ↑  Elite Prospects - USHL Stats 2018-2019 *eliteprospects.com*. Everysport Media Group. Viitattu 12.1.2021. (englanniksi)
5. ↑  2019 USHL/NHL Top Prospects Game Rosters Announced *ushl.com*.  18.12.2018. USHL.  Arkistoitu 9.1.2021. Viitattu 12.1.2021. (englanniksi)
6. ↑  DIPIETRO TRADED TO OTTAWA *windsorspitfires.com*.  4.12.2018. Windsor, ON:  Windsor Spitfires. Viitattu 12.1.2021. (englanniksi)
7. ↑  Predators Sign Egor Afanasyev to Three-Year, Entry Level Contract *nhl.com/predators*.  19.10.2019. Nashville, Tenn.:  Nashville Predators. Viitattu 12.1.2021. (englanniksi)
8. ↑  HIGHLY-TOUTED WINGER AFANASYEV COMMITS *windsorspitfires.com*.  14.6.2019. Windsor, ON:  Windsor Spitfires. Viitattu 12.1.2021. (englanniksi)
9. ↑  Elite Prospects - Windsor Spitfires *eliteprospects.com*. Everysport Media Group. Viitattu 12.1.2021. (englanniksi)
10. ↑  Predators Loan Egor Afanasyev to KHL's CSKA Moscow *nhl.com/predators*.  11.10.2020. Nashville, Tenn.:  Nashville Predators. Viitattu 12.1.2021. (englanniksi)
11. ↑  Game summary: CSKA - Sochi *khl.ru*.  4.11.2020. KHL. Viitattu 12.1.2021. (englanniksi)
12. ↑  RUS - FIN (Line Up) *stats.swehockey.se*.  5.11.2020. Svenska Ishockeyförbundet. Viitattu 12.1.2021. (englanniksi)
13. ↑  RUS - FIN (6-2) *stats.swehockey.se*.  5.11.2020. Svenska Ishockeyförbundet. Viitattu 12.1.2021. (englanniksi)